પણ આ ટબુડી એની સામે જુએ તોય એ બૅન્ચ નીચે છુપાઈ જાય, વાત તો ક્યાંથી કરે? પછી સ્નૂપી એનો બૅલ્ટ ટાઇટ કરે કે, જા ચાર્લી જા, દિખા જલવે ઔર બન જા દિલવાલા. રેડ હેર્ડ ગર્લને પટાવવા ચાર્લી ડાન્સ શૉમાં ભાગ લે, સ્ટેજ પર ચડીને જાદુના ખેલ કરે, રોડસાઇડ સાઇકાયટ્રિસ્ટની ને સેલ્ફ હેલ્પ બુક્સની મદદ લે એન્ડ વ્હોટ નોટ. બીજી બાજુ સ્નૂપી ટાઇપરાઇટર કાઢીને એક એવિએટર અને એક ક્યુટી પાઇલટની મસ્ત સ્ટોરી લખે. લેકિન લાસ્ટમાં શું થશે? વિલ શી ઓર વૉન્ટ શી? અને ડૉગી ટાઇપરાઇટર પર વાર્તા લખે? રિયલી? એને ને ચાર્લી બ્રાઉનને શી લેવાદેવા?